आबि रहल अछि 'हेहर'
मिथिला प्राइम : एम एंड एम फिल्म प्रोडक्शन आनि रहल अछि एकटा मैथिली फिल्म 'हेहर'! हेहरक पटकथा लिखने छथि मिथिलेश झा आ निर्देशक छथि अमित झा। एहि फिल्ममे युवा कलाकार के समेटबाक प्रयास अछि। फिल्ममे केशव रॉक, सुमन, सौरभ, पूनम आ पूजा आदिक स्वर अछि। एहि फिल्मक शूटिंग मिथिलामे चलि रहल अछि आ अप्रैल 2014मे रिलीज होएबाक संभावना अछि। फिल्मक निचोर अछि जे मैथिल युवा कोना गलत बाट पकड़ि लैत छथि, मुदा फेर जखन ज्ञान होइत छन तऽ सही बाट पर अबैत छथि, बेसी बता देब तखन फेर रोमांच की रहत ? एहि फिल्ममे ओ सभ किछु अछि जे एकटा सामान्य दर्शक केँ चाही- प्यार-दर्द, एक्शन-रियेक्शन, कानून-जुर्म, गुदगुदीक मिश्रण अछि -हेहर ! फिल्मकेँ अत्याधुनिक यंत्र सभसं शूट कैल जा रहल अछि जेकर ट्रेलर जल्दिये देखबा लेल भेटत। 